Vermiste meisie dood gevind | Maroela Media
Oos-Kaapse polisiebeamptes het Sondag ŉ 22-jarige man in Uitenhage in hegtenis geneem vir die moord op ŉ 14-jarige meisie wat op Vryheidsdag vermis geraak het.
ŉ Intensiewe soektog is verlede week van stapel gestuur nadat Micaylen Hendricks as vermis aangemeld is. Hendricks is Woensdag glo deur haar ma na ŉ nabygeleë winkel gestuur om doeke te koop en het nooit weer teruggekeer huis toe nie.
Sers. Majola Nkohli, woordvoerder van die polisie, het gesê die man is Sondagaand in ŉ huis in die Moeggesukkel informele nedersetting vasgetrek waar Micaylen se liggaam ook gevind is. Volgens Nkholi is dit in dié stadium nie duidelik aan wie die huis behoort nie.
“Baie min mense het die meisie se liggaam gesien, so ek kan nie uitbrei oor die aard van haar beserings nie. Die forensiese kenner op die toneel wou nie gehad het enigiemand moet met die toneel peuter nie. ŉ Familielid was wel op die toneel om die liggaam uit te ken,” het hy gesê.
Nkholi het gesê die polisie wag op die uitslae van ŉ nadoodse ondersoek om die oorsaak van die dood te bevestig.
Die verdagte word tans by die Kamesh-polisiestasie aangehou op ŉ aanklag van moord. Nog aanklagte kan moontlik later bygevoeg word. Hy sal na verwagting vandeesweek in die Uitenhage-landdroshof verskyn.
Kry asb vir die man ‘n baie goeie regsverteenwoordiger sodat hy dringend op borg vrygelaat kan word!!!
Sies sies sies.
In hierdie bananaland gaan hy sommer gou weer buite wees en weer moor.
Wat is dit met die Lewe… n 22 jarige man, vermoor n 14 jarige Meisie? wat was sy bedoelings? Seker eers verkrag, en toe haar maar stil gemaak deur haar lewe te neem”’ Of is dit weer n Familie saak? Ja Gert net so… as jy weer hoor is hy op borgtog? en sal die saak seker nog maande neem, om uit te vind? met watse ander aanklagte hy nog verbind kan word.. en dan? verdwyn hy maar net”’ Sieklik … ja Sies”’
Hulle moor soos hulle wil on regstelsel wil nie hang nie iets soos menseregte wat van die een wat dood is ons vergeet wat die BYBEL se oog vir oog tand vir tand maar ons volg nie meer die Vader se wet nie
Menseregte!!!! Wat vir n ding is dit? Geen mens het n reg op hierdie aarde nie. Jou lewe is n genade gawe van God . Dit is aldus n voorreg dat jy hier is met geen reg nie. Lees gerus jou Bybel.